
‘‘ఈ మధ్యన వస్తున్న పాటల జీవితకాలం మూడు నుంచి ఆరు నెలలు మాత్రమే. ఒకప్పుడైతే చక్కని సంగీతసాహిత్యాలతో జీవితకాలంగా గుర్తుండిపోయే పాటలొచ్చేవి. కానీ ఇప్పుడా పరిస్థితి లేదు. కలకాలం గుర్తుండే పాటలు చెయ్యాలనే తపనతో క్రీస్తూ కథతో తెరకెక్కుతున్న ‘తొలికిరణం’ సినిమాకు సంగీతం అందించాను’’ అని ఆర్.పి పట్నాయక్ తెలిపారు. జె.జాన్ బాబు దర్శకత్వంలో తెరకెక్కిన చిత్రమిది. గుడ్ఫ్రైౖడేకు విడుదల చెయ్యడానికి సన్నాహాలు చేస్తున్నారు. శుక్రవారం హైదరాబాద్లో విలేకర్లతో మాట్లాడారు ఆప్.పి.పట్నాయక్. ‘‘ఏసుక్రీస్తుపై ఇప్పటి వరకూ వచ్చిన పాటల్లో రెగ్యులర్ పదాలు ఎక్కువగా వినబడతాయి. వాటికి భిన్నంగా జనబాహుళ్యంలో ఉన్న పదాలను ఉపయోగిస్తూ చంద్రబోస్, బాలాజీ చక్కని సాహిత్యం అందించారు. ‘మన పాపం మన శాపం’ అంటూ బాలసుబ్రహ్మణ్యంగారు పాడిన పాటకు ఆదరణ బావుంది. ఆ పాటను విన్న చాలామంది భావోద్వేగంతో నాకు ఫోన్ చేసి ప్రశంసించారు. ప్రియమణి ప్రధాన పాత్రలో నేను దర్శకత్వం వహిస్తున్న ‘వ్యూహం’ చిత్రం తెలుగు, కన్నడ భాషల్లో రూపొందుతుంది. ఏప్రిల్లో ప్రేక్షకుల ముందుకు తీసుకొస్తాం. ఓ మ్యూజికల్ లవ్స్టోరీకి కథ సిద్ధమవుతుంది. ప్రస్తుతం నా దృష్టి అంతా దర్శకత్వంపైనే’’ అని తెలిపారు.   - ఆర్.పి.పట్నాయక్

‘‘ee madhyana vastunna paatala jeevitakaalam moodu nunchi aaru nelalu matrame. okappudaithe chakkani sangeetasaahityaalatho jeevitakaalamgaa gurtundipoye patalochevi. cony ippuda paristhiti ledu. kalakaalam gurtunde paatalu cheyyaalane tapanatho kreestuu kathatho terakekkutunna ‘tolikiranam’ sinimaaku sangeetam andinchaanu’’ ani ar.pi patnayak telipaaru. je.jan baabu darsakatvamlo terakekkina chitramidi. gudfriideku vidudala cheyyadaaniki sannaahaalu chestunnaru. sukravaaram hyderabadlo vilekarlatho matladaru ap.pi.patnayak. ‘‘esukreestupai ippati varakuu vachina paatallo regular padaalu ekkuvagaa vinabadataayi. vaatiki bhinnamgaa janabaahulyamlo unna padaalanu upayogistuu chandrabos, balaji chakkani saahityam andinchaaru. ‘mana paapam mana shaapam’ antuu baalasubramanyamgaaru paadina paataku aadarana bavundi. aa paatanu vinna chaalaamandi bhavodvegamto naaku fon chesi prasamsinchaaru. priyamani pradhaana paatralo nenu darsakatvam vahistunna ‘vyuham’ chitram telugu, kannada bhaashallo roopondutundi. eprillo prekshakula munduku teesukostam. oo musical lavstoriki katha siddhamavutundi. prastutam naa drushti antaa darsakatvampaine’’ ani telipaaru.   - ar.pi.patnayak